BODOLAND रादाब: मुसलपुर, 8 जुन: बिटिआरनि मावफुंगिरि सोद्रोमा राकेश ब्रह्म बिथांया लकडाउननि समाव आंखालजों भुगिनाय रायजो राजाफोरनो 7 साननि हाबाफारि लानानै 24 नं मुसलपुर आरो 23 नं दिहिरा बियाबनि सिगांआव थानाय गामि आरो बाजारफोराव दा सान्दि माइरं, जानाय थाव, दालिजों लोगोसेनो माक्स आरो आखाइनि सेनिताइजार बायदि राननानै होगासिनो दं । थिक बे रोखोमैनो दिनैबो 24 नं मुसलपुर बियाबनि सिंयाव गोग्लैनाय अदालबारि, भालुकदंङा, बोरिमाखा, कारुवा, कालझार, बरमा बाजार, मेधाकाट बायदि जायगाफोराव माइरं, दालि, जानाय थावजों लोगोसेनो माक्स आरो आखाइनि सेनिताइजारखौ मावफुंगिरि सोद्रोमा राकेश ब्रह्मया राननानै होदों । राकेस ब्रह्म बिथांनि माइरं, दालि, जानाय थाव, माक्स आखाइनि सेनिताइजार राननानै होनायखौ बियाबनि रायजो राजाफोरा गोजोननाय फोरमायदों, लोगोसेनो गिदिं गिदिं रायजो राजाखौ खबर लानायखौ गोजोननाय बाख्नायदों आरो उननि समावबो दुखुथिया नखरफोरखौ मदद होलांनो थाखाय रायजोफोरा खावलायदों ।